Document ID: 32010R0454

UREDBA KOMISIJE (EU) št. 454/2010
z dne 26. maja 2010
o prehodnih ukrepih iz Uredbe (ES) št. 767/2009 Evropskega parlamenta in Sveta v zvezi z določbami za označevanje krme
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 767/2009 Evropskega parlamenta in Sveta z dne 13. julija 2009 o dajanju krme v promet in njeni uporabi (1) ter zlasti člena 32(4) te uredbe,
ob upoštevanju naslednjega:
(1)
Uredba (ES) št. 767/2009 določa popolno revizijo pravil EU o pogojih trženja posamičnih krmil in krmnih mešanic, člen 32(4) te uredbe pa predvideva možnost ukrepov za lažji prehod na nova pravila.
(2)
Pravila označevanja iz Uredbe (ES) št. 767/2009 se bodo morala izvajati od 1. septembra 2010. To bi povzročilo nenadno spremembo in otežilo gladek prehod za nosilce dejavnosti proizvodnje krme, ki dajejo krmo v promet. Spreminjanje zasnove oznak in njihove izdelave ter zamenjava obstoječih strojev z danes na jutri bi bilo za navedene nosilce zelo drago. Posledična obremenitev bi bila prevelika glede na cilj spremembe. Zato je ustrezno, da se zagotovi prehodno obdobje, v katerem se lahko krma označi v skladu z Uredbo (ES) št. 767/2009 že pred 1. septembrom 2010.
(3)
Na področju krme za hišne živali je na trgu veliko število različnih proizvodov, ki so posebno označeni. V primerjavi s sedanjimi pravili označevanja hrane za hišne živali bodo manjše spremembe označevanja navedenih proizvodov, ki ne bodo vplivale na varnost, uvedli le členi 15(f), 17(1)(f) in 19 Uredbe (ES) št. 767/2009. Da se omogoči gladek prehod za zadevne nosilce dejavnosti proizvodnje krme, je utemeljeno določiti prehodno obdobje enega leta, da se sedanje oznake na hrani za hišne živali lahko uporabljajo tudi po 1. septembru 2010.
(4)
Ukrepi, predvideni v tej uredbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Z odstopanjem od drugega odstavka člena 33 Uredbe (ES) št. 767/2009 in brez poseganja v direktive Sveta 79/373/EGS (2), 82/471/EGS (3), 93/74/EGS (4) in 96/25/ES (5) se krma, označena v skladu z Uredbo (ES) št. 767/2009, lahko da na trg od dneva začetka veljavnosti te uredbe.
Člen 2
Z odstopanjem od drugega odstavka člena 33 Uredbe (ES) št. 767/2009 se krma za hišne živali, ki je označena v skladu z Direktivo 79/373/EGS in členom 16 Direktive Sveta 70/524/EGS (6), lahko da na trg do 31. avgusta 2011. Po tem datumu lahko ostane na trgu do porabe zalog.
Člen 3
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. maja 2010

Labels: 3
15
6